CELEX: 32009B0667
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/167
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2007
   (2009/667/EY)
   EUROOPAN PARLAMENTTI, joka
   
               —
            
            
               ottaa huomioon Euroopan rautatieviraston lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2007 sekä viraston vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0165/2009),
            
         
               1.
            
            
               myöntää Euroopan rautatieviraston pääjohtajalle vastuuvapauden viraston talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan rautatieviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  EUVL C 278, 31.10.2008, s. 53.
   
      (2)  EUVL C 311, 5.12.2008, s. 92.
   
      (3)  EYVL L 248, 16.9.2002, s. 1.
   
      (4)  EUVL L 164, 30.4.2004, s. 1.
   
      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan rautatieviraston talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon Euroopan rautatieviraston lopullisen tilinpäätöksen varainhoitovuodelta 2007 (1),
            
         
               —
            
            
               ottaa huomioon tilintarkastustuomioistuimen kertomuksen Euroopan rautatieviraston tilinpäätöksestä varainhoitovuodelta 2007 sekä viraston vastaukset (2),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
            
         
               —
            
            
               ottaa huomioon Euroopan rautatieviraston perustamisesta 29. huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (4) ja erityisesti sen 39 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0165/2009),
            
         
               A.
            
            
               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,
            
         
               B.
            
            
               ottaa huomioon, että parlamentti myönsi 22. huhtikuuta 2008 Euroopan rautatieviraston pääjohtajalle vastuuvapauden viraston talousarvion toteuttamisesta varainhoitovuonna 2006 (6),
            
         
               1.
            
            
               suhtautuu myönteisesti siihen, että Euroopan tilintarkastustuomioistuimen vuoden 2006 tarkastuslausumaan sisältyi huomautuksia tilien perustana olevista toimista, mutta sen vuoden 2007 tarkastuslausuma on myönteinen;
            
         
               2.
            
            
               toteaa, että virasto sai vuoden 2007 talousarviosta maksusitoumus- ja maksumäärärahoina 16 645 000 euroa;
            
         
               3.
            
            
               panee merkille, että virasto arvioi tilintarkastustuomioistuimen vuoden 2006 vuosikertomukseen antamassaan vastauksessa ylimääräiset kustannukset, jotka johtuvat sen velvoitteesta toimia kahdessa eri kaupungissa – hallinnollinen toimipaikka on Valenciennes, kun taas kokoukset pidetään Lillessä – 450 000 euroksi, johon eivät sisälly välilliset kustannukset, kuten matkustamisen tai ylimääräisen hallinnollisen työn vuoksi ”hukatut” työtunnit;
            
         
               4.
            
            
               pahoittelee, että kahdessa toimipaikassa työskentely haittaa viraston toimintaa ja aiheuttaa ylimääräisiä kustannuksia Euroopan veronmaksajille; panee merkille että luonnoksessa isäntävaltiota koskevaksi sopimukseksi ylimääräiset kustannukset sälytetään isäntävaltion maksettavaksi;
            
         
               5.
            
            
               panee tyytyväisenä merkille, että virasto reagoi tilintarkastustuomioistuimen arvosteluun käyttöomaisuusluettelon fyysisen inventoinnin puuttumisesta ja että inventointi toimitettiin kesäkuussa 2008 ja kaikki käyttöomaisuus on nyt merkitty ja viedään luetteloon;
            
         
               6.
            
            
               panee merkille tilintarkastustuomioistuimen arvostelun, että valintamenettelyssä havaittiin puutteita ja ettei virasto ollut vielä viimeistellyt palvelukseenottomenettelyitään;
            
         
               7.
            
            
               kehottaa virastoa täyttämään tilintarkastustuomioistuimelle antamissaan vastauksissa esittämänsä lupauksen, että palvelukseenottomenettelyjen täydellinen kuvaus on valmis viimeistään vuoden 2009 ensimmäisellä neljänneksellä;
            
         Talousarvion suunnittelu ja toteuttaminen
   
               8.
            
            
               panee merkille, että tilintarkastustuomioistuin ei sisällyttänyt tarkastuslausumaansa huomautuksia, mutta kiinnitti erityistä huomiota talousarvion suunnittelua ja toteuttamista koskeviin huomioihinsa;
            
         
               9.
            
            
               toteaa tilintarkastustuomioistuimen vuoden 2006 vuosikertomuksesta, että viraston lopullinen talousarvio varainhoitovuodelle 2007 oli 16 600 000 euroa (siihen sisältyi 1 900 000 euron varaus); panee lisäksi merkille, että vuoden 2007 lopussa määrärahoja peruuntui 3 400 000 euroa, varaus mukaan lukien, ja lisäksi 2 700 000 euroa siirrettiin vuodelle 2008;
            
         
               10.
            
            
               on huolissaan tilintarkastustuomioistuimen johtopäätöksestä, että varainhoitovuoden 2007 lopullisista määrärahoista jäi käyttämättä vuoden aikana yli 35 prosenttia, mikä tilintarkastustuomioistuimen mukaan osoitti, että viraston ohjelmatyössä ja budjetoinnissa oli vakavia puutteita;
            
         
               11.
            
            
               panee merkille, että virasto viittasi tilintarkastustuomioistuimelle antamissaan vastauksissa siihen, että virastosta oli vastikään tullut taloudellisesti riippumaton, kun vuoden 2007 talousarviota valmisteltiin, eikä se näin ollen voinut tehdä arviointeja aikaisemman tiedon perusteella, ja koska varauksen vapautuminen ja sen mahdollinen ajankohta olivat epävarmoja, viraston oli suunniteltava toimintaansa varauksesta riippumatta;
            
         
               12.
            
            
               on huolissaan tilintarkastustuomioistuimen havainnosta, että vaikka viraston talousarvion toteuttaminen oli alhaisella tasolla, sen komissiolta pyytämät ja saamat käteisvarat ylittivät huomattavasti sen tosiasialliset käteistarpeet;
            
         
               13.
            
            
               panee merkille, että viraston käytettävissä olevat käteisvarat vuoden 2007 alussa olivat noin 2 300 000 euroa ja että sen lisäksi se pyysi ja sai komissiolta 17 000 000 euroa käteisvaroja; panee merkille, että vuonna 2007 sen suorittamat maksut olivat yhteensä noin 12 500 000 euroa; toteaa, että viraston saamat käteisvarat ylittivät tosiasiallisen käteistarpeen noin 6 800 000 eurolla;
            
         
               14.
            
            
               yhtyy tilintarkastustuomioistuimen johtopäätökseen, että viraston käteisvaroja koskevaa ennustetta ei ollut laadittu perusteellisesti, mikä ei ole moitteettoman varainhoidon periaatteen mukaista;
            
         
               15.
            
            
               panee merkille, että pääjohtaja parlamentille toimittamassaan kirjallisessa selvityksessä tunnusti, että viraston pyytämät ja saamat käteisvarat ylittivät tosiasiallisen tarpeen, ja selitti, että tämä johtui talousarvion alhaisesta toteutusasteesta ja käteisvaroja koskevaa ennustetta tukevan kokemuksen puutteesta;
            
         
               16.
            
            
               panee tyytyväisenä merkille pääjohtajan lausunnon, että tällä välin avustusten keräämismenettelyt on saatettu ajan tasalle ja käteisvarojen tarpeen ennustamista parannettu;
            
         
               17.
            
            
               kehottaa virastoa heinäkuusta 2008 voimassa olleen asetuksen (EY) N:o 2343/2002 15 artiklan 5 kohdan nojalla, jossa virastot velvoitetaan toteuttamaan tiukkaa käteisvarojen hallintaa varmistaakseen, että käteisvarat pysyvät asianmukaisesti perustelluissa määrissä, kiinnittämään erityistä huomiota käteisvarojen hallinnan parantamiseen;
            
         Vuoden 2006 vastuuvapausmenettelyn seuranta
   
               18.
            
            
               muistuttaa, että varainhoitovuosi 2006 oli ensimmäinen vuosi, jona virasto oli rahoituksen suhteen autonominen ja jona siihen sovellettiin vastuuvapausmenettelyä;
            
         
               19.
            
            
               muistuttaa, että vuonna 2006 tilintarkastustuomioistuimen tarkastuslausumassa oli huomautuksia, koska tarjouskilpailumenettelyissä oli puutteita, ja on pahoillaan, että tilintarkastustuomioistuin havaitsi puutteita hankintamenettelyissä taas vuonna 2007;
            
         
               20.
            
            
               panee merkille, että virasto myönsi tilintarkastustuomioistuimelle antamissaan vastauksissa, että eräitä parannuksia on edelleen tehtävä ja että se on laatimassa käsikirjaa hankintamenettelyjensä yhdenmukaistamiseksi;
            
         
               21.
            
            
               panee merkille, että tilintarkastustuomioistuin löysi vuonna 2006 heikkouksia talousarvion toteutuksessa, erityisesti määrärahasiirtojen määrä oli suuri;
            
         
               22.
            
            
               kehottaa virastoa ponnistelemaan talousarvion toteutuksen parantamiseksi ja ilmoittamaan toimista, jotka on toteutettu, sekä saavutetuista tuloksista selvityksessään talousarvio- ja varainhallinnosta varainhoitovuodelta 2008;
            
         
               23.
            
            
               kehottaa painokkaasti komissiota varmistamaan, että virasto pitää tulevaisuudessa tiukasti kiinni budjettikurin periaatteesta ja työskentelee aina hyväksyttyjen talousarvioiden pohjalta;
            
         
               24.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).
            
         
      (1)  EUVL C 278, 31.10.2008, s. 53.
   
      (2)  EUVL C 311, 5.12.2008, s. 92.
   
      (3)  EYVL L 248, 16.9.2002, s. 1.
   
      (4)  EUVL L 164, 30.4.2004, s. 1.
   
      (5)  EYVL L 357, 31.12.2002, s. 72.
   
      (6)  EUVL L 88, 31.3.2009, s. 209.
   
      (7)  Katso tämän virallisen lehden sivu 206.